Greek Legal Document

Category: 318

Content:
άρθρ. 11 της υπογραφείσης εν Γενεύη την 3 Νοεμ. 1923 και νομοθετικώς κυρωθείσης Διεθνούς Συμβάσεως «περί απλοποιήσεως των τελωνειακών διατυπώσεων» καθοριζόμεναι τοιαύται παρά των ενδιαφερομένων Κρατών. Των Αρχών τούτων πίναξ θέλει κοινοποιείται εκάστοτε δι’ αποφάσεως του Υπουργού των Οικονομικών κατόπιν σχετικής γνωστοποιήσεως αυτών παρά της αρμοδίας υπηρεσίας του Υπουργείου των Εξωτερικών. 4.Δια τα προϊόντα των κάτωθι χωρών δύναται να προσάγωνται εκτός των ανωτέρω και τα εξής πιστοποιητικά: α)Δια την Ιταλίαν πιστοποιητικά εκδεδομένα υπό των Νομαρχιακών Συμβουλίων της Οικονομίας. β)Δια την Δανίαν πιστοποιητικά εκδεδομένα υπό 1)της Κεντρικής Επιτροπής της Δανικής Βιομηχανίας (COMITE CENTRAL DES INDUSTRIES DE DANEMARK) 2) της Επιτροπής του Σωματείου των εμπόρων χονδρικής πωλήσεως της Κοπεγχάγης (COMITE DE LA CORPORATION DES NEGOCIANTS EN GROS DE COPENHAGUE) 3) του Εμπορικού Επιμελητηρίου των Δανικών Επαρχιών (CHAMBRE DE COMMERCE DES PROVINCES DANOISES) και 4) του Συμβουλίου Γεωργίας (LANDBURGSRAADET). 30.Β.σ.1 Πιστοποιητικά προελεύσεως 30.Β.σ.1 Πιστοποιητικά προελεύσεως γ)Δια τας Ηνωμένας Πολιτείας Β. Αμερικής. Ένορκος δήλωσις ενώπιον Συμβολαιογράφου περί της παραγωγής του εμπορεύματος, ως και πιστοποιητικά εκδιδόμενα υπό της Εμπορικής Ενώσεως της Ν. Υόρκης, ως αντικαθιστώσης το Εμπορικόν Επιμελητήριον. δ)Δια την Αίγυπτον πιστοποιητικά εκδεδομένα υπό 1)της Δ/σεως εμπορίου και Βιομηχανίας και του τμήματος χημείου, 2) της Διοικήσεως τελωνείων, 3)της Διοικήσεως Εμπορίου και Βιομηχανίας και 4)της Χημικής υπηρεσίας. ε)Δια τα εκ της Ενώσεως των Σοβιετικών Σοσιαλιστικών Δημοκρατιών προερχόμενα εμπορεύματα, πιστοποιητικά εκδιδόμενα παρά των εν Ελλάδι εγκατεστημένων Εμπορικών Αντιπροσωπειών, υπό την προϋπόθεσιν όμως ότι ταύτα κομίζονται επ’ ονόματι και δια λογαριασμόν των Αντιπροσωπειών τούτων. ς)Δια την Μεγάλην Βρεττανίαν. Πιστοποιητικά εκδεδομένα υπό της ομοσπονδίας των Βρεττανικών Βιομηχανιών. (LA FEDERATION DES INDUSTRIES BRITANIQUES). ζ)Δια τα εκ των Αποικιών και χωρών υπό Βρεττανικήν εντολήν, τας συνδεομένας μεθ’ ημών δια συμβάσεως ή προσχωρησασών εις την ελληνοαγγλικήν σύμβασιν, (όσα ταύτας εις εγκύκλιον 370/1935). ΙΙ.Δια τα εκ διαμετακομίσεως καταφθάνοντα  εμπορεύματα